Nyyrikki (nimi)

Nyyrikki on suomalainen miehen etunimi.

Nyyrikki on kansallisromanttisen kauden nimiä. Kalevalassa Nyyrikki on Tapion poika, metsän haltija. Mikael Agricola mainitsee Nyyrikin olleen karjalainen metsästyksen jumala, joka ”oravat antoi metsästä”.

Ristimänimeksi Nyyrikkiä ehdotettiin jo 1865, ja Suomen almanakassa nimi on ollut vuodesta 1929 lähtien.  Digi- ja väestötietoviraston tietojen mukaan Nyyrikki-nimen on 1900-luvun alusta vuoden 2019 loppuun mennessä saanut 193 miestä ja noin 40 naista. Se esiintyy useimmiten toisena tai kolmantena etunimenä.

Tunnettuja Nyyrikkejä
 Veikko Nyyrikki (Nyrki) Tapiovaara, suomalainen elokuvaohjaaja

Muita käyttöyhteyksiä 
 Nyyrikki-lehti

Lähteet 

Etunimet